Igal  juhul leidub üks väga kena ülevaade ideedest, et atsetüülkoliin on otseselt seotud teadvusega: Perry et al., 1999, TINS (PDF vabalt kättesaadav  siin). Samuti on igal juhul selge, et teadvus on seotud aju üldise ergastusseisundiga, mida kontrollivad (aju)koorealused mehhanismid. Huvitav ja oluline oleks teada, mis selle ergastusseisundi juures on tarvilik teadvustatud kogemuse võimaldamiseks. Kas oleks näiteks võimalik omavahel võrrelda REM-une seisundit, kus on unenäod (teadvus), nende etappidega REM-unes, kus katseisik unenägusid ei näe (ei ole teadvust)? Kas REM-unes oleks võimalik unenägude nägemist / mittenägemist manipuleerida … näiteks TMSi abil? Samuti on mõtteid, et ehk kontrollib une nägemist hoopis dopamiinisüsteem - kas oleks huvitav ka seda manipuleerida? Küsimusi jätkub, uurimistööd ka.